KĖDAINIŲ RAJONO VIETOS VEIKLOS GRUPĖS VIETOS PROJEKTŲ ATRANKOS KOMITETO 2022 M. GEGUŽĖS 17 D.POSĖDŽIO

PROTOKOLO DĖSTOMOJI DALIS

2022-05-17 Nr. PAK-14

Kėdainiai

**Posėdis vyko** – 2022 m. gegužės 17 d. 16.00 val.

 **Posėdžio pirmininkas** – Šarūnas Šiušė, Kėdainių rajono vietos veiklos grupės valdybos pirmininkas

 **Posėdžio sekretorė** – Aušra Vaidotienė, Kėdainių rajono vietos veiklos grupės administracijos darbuotoja /projekto vadovė

**Dalyvavo:**

1. Marius Augustinavičius (verslas).
2. Alvydas Ardavičius (vietos valdžia).
3. Sandra Barzdienė (pilietinė visuomenė).
4. Virginija Cukanovienė (pilietinė visuomenė).
5. Jūratė Jodeikienė (verslas).

6. Albinas Počiulpas (pilietinė visuomenė).

7. Adelė Štelmokienė (vietos valdžia).

8. Šarūnas Šiušė (verslas).

9. Andrius Vilčiauskas (pilietinė visuomenė).

**Kvorumas yra** posėdyje dalyvauja 9 (devyni) iš 12 (dvylikos), t. y. ne mažiau kaip 2/3 vietos projektų atrankos komiteto narių.

Narių - stebėtojų teisėmis dalyvauja Jurgita Karalienė, Nacionalinės mokėjimo agentūros prie Žemės ūkio ministerijos Kaimo plėtros ir paramos regionams departamento LEADER priemonių skyriaus vyriausioji specialistė ir Monika Barnackienė,Lietuvos Respublikos Žemės ūkio ministerijos Europos Sąjungos reikalų ir paramos politikos departamento programos LEADER ir kaimo plėtros skyriaus vyriausioji specialistė.

Nariai – stebėtojai posėdyje dalyvavo nuotoliniu būdu (Teams meeting platformoje). Prisijungimo nuoroda: Microsoft Teams meeting; <https://bit.ly/3w0uube>

**Darbotvarkė:**

 1. Dėl Sirutiškio bendruomenės centro vietos projekto „Iš praeities – ateičiai, iš kartos – į kartą“ (KĖDA-LEADER-6B-J-K-14-3-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

 2. Dėl Ažytėnų bendruomenės centro vietos projekto „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse“ (KĖDA-LEADER-6B-J-K-14-2-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

 3. Dėl Vainikų bendruomenės centro vietos projekto „Vainikų krašto tradicijų puoselėjimas“ (KĖDA-LEADER-6B-J-K-14-4-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

 4. Dėl Kėdainių rajono Medekšių kaimo asociacijos vietos projekto „Medėkšių praeitis ir ateitis“ (KĖDA-LEADER-6B-J-K-14-1-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

**1. SVARSTYTA** Dėl Sirutiškio bendruomenės centro vietos projekto „Iš praeities – ateičiai, iš kartos – į kartą“ (KĖDA-LEADER-6B-J-K-14-3-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

Pranešėja, Kėdainių rajono vietos veiklos grupės administracijos darbuotoja / projekto vadovė Aušra Vaidotienė informavo, kad š/m. gegužės 11 d. elektroniniu paštu visiems projektų atrankos posėdžio nariams buvo išsiųstos svarstomų vietos projektų vertinimo ataskaitos.

Atrankos komiteto narys Andrius Vilčiauskas nusišalino nuo Sirutiškio bendruomenės centro vietos projekto svarstymo. Svarstymui ir tvirtinimui lieka 8 (aštuoni) posėdžio nariai. Kvorumas yra.

Pranešėja, Kėdainių rajono vietos veiklos grupės administracijos darbuotoja / projekto vadovė, Aušra Vaidotienė pristatė svarstomą vietos projektą, pateikdama šią informaciją:

***pareiškėjo pavadinimas:*** Sirutiškio bendruomenės centras;

***vietos projekto pavadinimas:*** Iš praeities – ateičiai, iš kartos – į kartą“;

***VPS priemonė, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“;

 ***vietos projekto tikslas:*** bendruomenės kultūrinės istorijos bei tradicijų išsaugojimas ir perdavimas, lokalinio tapatumo suvokimo ir bendrystės ryšių tarp skirtingų kartų stiprinimas bei kokybiškų, profesionalių kultūrinių ir švietėjiškų paslaugų prieinamumo, mažesnes galimybes turintiems asmenims, užtikrinimas;

***vietos projekto uždaviniai:***

- suorganizuoti 8 kultūrinius, švietėjiškus, edukacinius renginius/veiklas;

- išleisti knygą/fotoalbumą apie vietos meno mėgėjų kolektyvus bei tradicijas;

- įsigyti kultūrinių ir kitų veiklų vykdymui reikiamą įrangą;

 ***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 6 |
| 2. | Į projekto veiklų įgyvendinimą įtrauktų savanorių, skaičius (vnt.) | 5 |
| 3. | Bendras edukacijų / užsiėmimų skaičius (vnt.) ir planuojamas dalyvių skaičius (vnt.) | 6 edukacijos/užsiėmimai | 155 dalyviai |
| 3.1. | iš jų, susijusių su amatais, skaičius (vnt.) ir planuojamas dalyvių skaičius (vnt.) | 5 edukacijos/užsiėmimai | 140 dalyviai |
| 4.  | Renginių skaičius (vnt.) ir dalyvių skaičius (vnt.) | 2 renginiai | 300 dalyviai |

***vietos projekto laukiami rezultatai:***

projekte didelis dėmesys skiriamas vaikams ir jaunimui, jų ryšių su šeima, bendruomene, visuomene, stiprinimui. Vietos projektu siekiama glaudaus visų socialinių grupių asmenų tarpusavio bendravimo/bendradarbiavimo, į(si)traukimo ir dalyvavimo vienodomis sąlygomis. Projektas skirtas visų amžiaus grupių, abiejų lyčių, skirtingų socialinių poreikių asmenims. Vietos projekto įgyvendinimo metu vyks šios veiklos: keturių dienų jaunimo stovykla, kurioje dalyvaus ne mažiau nei 15 (penkiolika) 12-16 metų paauglių iš Sirutiškio bendruomenės. Profesionali stovyklos specialistų komanda mokys stovyklautojus komandinio darbo, aiškaus komunikavimo ir padės kurti stiprius tarpusavio ryšius; suorganizuoti 2 (du) kultūriniai renginiai: Šeimos diena, Vasaros šventė; suorganizuotas senųjų tradicinių lietuvių amatų (keramikos, juostų audimo, drožybos ir kt.) pristatymai/edukacijos; dalyvavimas tarptautiniame eksperimentinės archeologijos festivalyje „Gyvosios archeologijos dienos Kernavėje” ar Rudens lygiadienio ir Baltų vienybės šventėje; išleista knyga/fotoalbumas (100 egz.) apie Sirutiškyje veikusius ir veikiančius meno mėgėjų kolektyvus bei švęstas ir iki šiol švenčiamas tradicines šventes bei puoselėjamus papročius; sustiprinta bendruomeninės organizacijos materialinė bazė: įsigytas kazanas, keptuvė, 3x4,5 m dydžio palapinė.

***prašoma paramos suma*:** 9 770,68 Eur (devyni tūkstančiai septyni šimtai septyniasdešimt eurų 68 ct);

***surinktų pridėtinės vertės (kokybės) balų skaičius:*** 100 (šimtas);

***vietos projekto pridėtinė vertė, siekiant VPS, VPS priemonės tikslų:***

vietos projekto tikslas atitinka VPS priemonės „Kultūros savitumo išsaugojimas, tradicijų tęstinumas“ tikslą, kadangi projekto esmė bei numatytos vykdyti veiklos yra skirtos bendruomenės narių, ypatingai jaunimo, kultūrinio ir lokalinio tapatumo suvokimo, bendrystės ir kartų tarpusavio ryšių stiprinimui, krašto istorijos, tradicijų išsaugojimui ir perdavimo ateinančioms kartoms užtikrinimui, gyvenimo kokybės gerinimui bei atskirties tarp skirtingų socialinių sluoksnių mažinimui.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 8 (aštuoni).

**Balsavo „prieš“:** ---

**Vietos projektų atrankos komiteto narių-stebėtojų veto:** ---

**NUTARTA:** Pritarti Sirutiškio bendruomenės centro vietos projektui „Iš praeities – ateičiai, iš kartos – į kartą“ ir rekomenduoti pradėti kitą vertinimo etapą.

**2. SVARSTYTA.** Dėl Ažytėnų bendruomenės centro vietos projekto „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse“ (KĖDA-LEADER-6B-J-K-14-2-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

 Atrankos komiteto narys Šarūnas Šiušė nusišalino nuo Ažytėnų bendruomenės centro vietos projekto svarstymo. Svarstymui ir tvirtinimui lieka 8 (aštuoni) posėdžio nariai. Kvorumas yra.

Pranešėja, Kėdainių rajono vietos veiklos grupės administracijos darbuotoja / projekto vadovė, Aušra Vaidotienė pristatė svarstomą vietos projektą, pateikdama šią informaciją:

***pareiškėjo pavadinimas:*** Ažytėnų bendruomenės centras;

***vietos projekto pavadinimas:*** „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse“;

***VPS priemonė, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“;

 ***vietos projekto tikslas:*** didinti tradicinių, VVG teritorijoje vykstančių švenčių ir renginių skaičių, kuriuose per savanorystę skatinamos kultūros ir meno, sportinės ir edukacinės veiklos, inicijuojamas skirtingų kartų bei skirtingų bendruomenių bendradarbiavimas;

***vietos projekto uždaviniai:***

- suorganizuoti renginį - vidurvasario šventę su daugybe veiklų ir aukšto meninio lygio, kuris paskatintų renginį tapti nuolatiniu, kasmetiniu, tradiciniu;

 - Pajieslio bendruomenės namuose suorganizuoti edukacinį užsiėmimą „Puošyba kitaip“;

 - suorganizuoti draugišką partnerių krepšinio turnyrą;

- atlikti visas numatytas investicijas;

- viešinti projekto eigą, pasiektus tikslus;

 - sutelkti ir naudoti turimus VVG teritorijos išteklius bei turtą (tiek materialųjį, tiek ir kultūrinį);

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 5 |
| 2. | Į projekto veiklų įgyvendinimą įtrauktų savanorių, skaičius (vnt.) | 4 |
| 3. | Bendras edukacijų / užsiėmimų skaičius (vnt.) ir planuojamas dalyvių skaičius (vnt.) | 1 edukacija | 20 dalyvių |
| 4.  | Renginių skaičius (vnt.) ir dalyvių skaičius (vnt.) | 2 renginiai | 300 dalyvių |

***vietos projekto laukiami rezultatai:***

* suorganizuota tradicinė vidurvasario šventė;
* mokyklinio amžiaus vaikams ir paaugliams suorganizuotas edukacinis užsiėmimas „Puošyba kitaip“;
* suorganizuotas draugiškos partnerių krepšinio turnyras;

***prašoma paramos suma*:** 9 688,51 Eur (devyni tūkstančiai šeši šimtai aštuoniasdešimt aštuoni eurai ir 51 ct);

***surinktų pridėtinės vertės (kokybės) balų skaičius:*** 90 (devyniasdešimt);

***vietos projekto pridėtinė vertė, siekiant VPS, VPS priemonės tikslų:***

 Ažytėnų bendruomenės centro teikiamas projektas „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse" atitinka šiuos priemonės ,,Kultūros savitumo išsaugojimas, tradicijų tęstinumas“ tikslus – ugdyti vaikų ir jaunimo kultūrinio ir lokalinio tapatumo suvokimą, gerinti sąlygas kultūros tradicijų sklaidai ir išsaugojimui, nes didelis dėmesys bus skiriamas jaunimo kultūrinio ir lokalinio tapatumo suvokimui, bendrystei. Projektu siekiama užtikrinantį tradicijų tęstinumą, jų perdavimą iš kartos į kartą, Krakių seniūnijos bendruomenių bendradarbiavimui skatinimui. Vietos projekto veiklos apima Ažytėnų ir Pajieslio bendruomenių teritorijas.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 8 (aštuoni).

**Balsavo „prieš“:** ---

**Vietos projektų atrankos komiteto narių-stebėtojų veto:** ---

**NUTARTA:** Pritarti Ažytėnų bendruomenės centro vietos projektui „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse" ir rekomenduoti pradėti kitą vertinimo etapą.

**3. SVARSTYTA.** Dėl Vainikų bendruomenės centro vietos projekto „Vainikų krašto tradicijų puoselėjimas“ (KĖDA-LEADER-6B-J-K-14-4-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

Pranešėja, Kėdainių rajono vietos veiklos grupės administracijos darbuotoja / projekto vadovė Aušra Vaidotienė informavo PAK narius ir narius – stebėtojus, kad gegužės 11 d. išsiųstas dėl techninės klaidos, Vainikų bendruomenės centro projekto vertinimo ataskaitos ne galutinis vertinimo variantas. PAK posėdžiui pateikta vietos projekto vertinimo ataskaitos nauja redakcija.

Pranešėja, Kėdainių rajono vietos veiklos grupės administracijos darbuotoja / viešųjų ryšių vadovė, Kristina Vainauskienė pristatė po užklausimo patikslintą vietos projektą, pateikdama šią informaciją:

***pareiškėjo pavadinimas:*** Vainikų bendruomenės centras;

***vietos projekto pavadinimas:*** „Vainikų krašto tradicijų puoselėjimas“;

***VPS priemonė, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“;

 ***vietos projekto tikslas:*** puoselėti vietos tradicijas, skatinti vietos jaunimo domėjimąsi kaimo istorija ir papročiais, populiarinti vietos kultūrinį identitetą bei jo patrauklumą, skatinant vietos bendruomenės narių (gyventojų) bendruomeniškumą ir partnerystę;

***vietos projekto uždaviniai:***

 - suorganizuoti 8 sociokultūrinius ir 2 kultūrinius renginius;

 - suorganizuoti 3 edukacijas;

 - sustiprinti Vainikų kaimo bendruomenės materialinę bazę;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 5 |
| 2. | Į projekto veiklų įgyvendinimą įtrauktų savanorių, skaičius (vnt.) | 5  |
| 3. | Bendras edukacijų/užsiėmimų skaičius (vnt.) ir planuojamas dalyvių skaičius (asm.) | 3 edukacijos / 50 dalyvių |
| 4. | Renginių skaičius (10vnt.) ir planuojamas dalyvių skaičius (265vnt.) | 8 sociokultūriniai renginiai / 165 asm. |
| 2 kultūriniai renginiai / 100 asm. |

***vietos projekto laukiami rezultatai:***

 projekto veiklos vyks Josvainių ir Pelėdnagių seniūnijose. Planuojama, jog į projekto veiklas įsitrauks: 5 jauni žmonės nuo 14 iki 29 m. amžiaus, 5 savanoriai. Projekto įgyvendinimo metu bus organizuojami 8 sociokultūriniai ir 2 kultūriniai renginiai: Užgavinės, Joninės, valstybinės ir šeimos šventės, sporto varžytuvės ir t.t, kuriuose dalyvauti bus kviečiami Josvainių ir Pelėdnagių seniūnijų gyventojai. Vyks 3 edukacijos: ,,Senolių tradicijų kraitelė“, ,,Advento vainiko dirbtuvėlės“ ir ,,Velykinių puokščių, dekoracijų gamyba‘‘. Įvairiomis išraiškos priemonėmis bus skatinama bendruomeninė veikla sukuriant naujus ir stiprinant esamus vietos gyventojų socialinius ryšius. Bus skatinamas skirtingų kartų dalyvių bendravimas, puoselėjamas pilietiškumas. Tęsiant tradicines šventes bus perduodama patirtis jaunimui išsaugant krašto identitetą, kultūrą ir tradicijas;

 ***prašoma paramos suma*:** 4 854,82 Eur (keturi tūkstančiai aštuoni šimtai penkiasdešimt keturi eurai ir 82 ct);

***surinktų pridėtinės vertės (kokybės) balų skaičius:*** 80 (aštuoniasdešimt);

***vietos projekto pridėtinė vertė, siekiant VPS, VPS priemonės tikslų:***

vietos projektas atitinka VPS priemonės tikslą - ugdyti vaikų ir jaunimo kultūrinio ir lokalinio tapatumo suvokimą, stiprinti etninės kultūros vertybių svarbos suvokimą bendruomenėje ir šeimoje bei gerinti sąlygas kultūros tradicijų sklaidai ir išsaugojimui. Projekto įgyvendinimo eigoje bus sukurtas veiksmų planas, kurisužtikrins projekto veiklų tęstinumą, per skirtingų kartų bendradarbiavimą, tradicijų tęstinumas ir jų perdavimas iš kartos į kartą. Pridėtinė vertė matuojama stiprėjančiu bendruomeniškumo jausmu, savanoryste, kurią paskatins buvimas drauge, bendrystė, meilės savo gimtajam kraštui stiprinimas.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 9 (devyni).

**Balsavo „prieš“:** ---

**Vietos projektų atrankos komiteto narių-stebėtojų veto:** ---

**NUTARTA:** Pritarti Vainikų bendruomenės centro vietos projektui „Vainikų krašto tradicijų puoselėjimas“ ir rekomenduoti pradėti kitą vertinimo etapą.

**4. SVARSTYTA.** Dėl Kėdainių rajono Medekšių kaimo asociacijos vietos projekto „Medėkšių praeitis ir ateitis“ (KĖDA-LEADER-6B-J-K-14-1-2022) pateikto pagal VPS priemonę „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“.

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Kėdainių rajono Medekšių kaimo asociacija;

***vietos projekto pavadinimas:*** Medėkšių praeitis ir ateitis“;

***VPS priemonė, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“;

 ***vietos projekto tikslas:*** puoselėti Medėkšių krašto etninės kultūros vertybes ir tradicijas, stiprinti bendruomenės narių bendradarbiavimą bei gerinti sąlygas kultūros tradicijų sklaidai ir sveikai gyvensenai;

***vietos projekto uždaviniai:***

* puoselėti Medėkšių krašto etninės kultūros vertybes ir tradicijas, suorganizuojant Advento papročių renginį;
* užtikrinti tradicijų tęstinumą, suorganizuojant tradicinę Medėkšių kaimo šventę;
* suorganizuoti rudens gėrybių šventę/mugę;
* įrengti vaikų ir jaunimui laisvalaikio zoną;
* sustiprinti Medėkšių kaimo bendruomenės materialinę bazę;
* įvairiomis informacinėmis priemonėmis viešinti projektą;

***vietos projekto pasiekimų rodikliai:***

|  |  |  |
| --- | --- | --- |
| **Eil. Nr.** | **Rodiklio pavadinimas** | **Pasiekimo reikšmė** |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 6 |
| 2. | Į projekto veiklų įgyvendinimą įtrauktų savanorių, skaičius (vnt.) | 6 |
| 3. | Bendras edukacijų / užsiėmimų skaičius (vnt.) ir planuojamas dalyvių skaičius (vnt.) | 1 užsiėmimas | 20 dalyviai |
| 4. | Sociokultūriniai renginiai | 2 renginiai | 70 dalyvių |
| 5. | Kultūrinis renginys | 1 renginys | 100 dalyvių |

***vietos projekto laukiami rezultatai:***

 - inovatyviais būdais vaikams ir jaunimui perteikta Medėkšių krašto istorija ir perduoti senolių papročiai;

- ugdomi pilietiški, suvokiantys savo etninę tapatybę bendruomenės nariai, kartu išsaugant vietos gyventojų pilietinę brandą, tautinę tapatybę, orumą ne tik šeimoje, bet ir Medėkšių bendruomenėje;

- suorganizuoti kultūriniai ir sociokultūriniai renginiai bei įsigytas reikiamas inventorius projekto veiklų vykdymui ir tęstinumui.

 ***prašoma paramos suma*:** 7 044,11 Eur (septyni tūkstančiai keturiasdešimt keturi eurai ir 11 ct);

***surinktų pridėtinės vertės (kokybės) balų skaičius:*** 70 (septyniasdešimt);

***vietos projekto pridėtinė vertė, siekiant VPS, VPS priemonės tikslų:***

vietos projektas atitinka VPS priemonės „Kultūros savitumo išsaugojimas, tradicijų tęstinumas“ tikslą ugdyti vaikų ir jaunimo kultūrinio ir lokalinio tapatumo suvokimą, stiprinti etninės kultūros vertybių svarbos suvokimą bendruomenėje ir šeimoje bei gerinti sąlygas kultūros tradicijų sklaidai ir išsaugojimui. Vietos projektas atitinka VPS nurodytas specialiąsias tinkamumo finansuoti sąlygas: vietos projekto paraiškoje nurodyta ir pridedamais dokumentais patvirtinta, kad projekto veiklos apims ne mažiau kaip 2 (dviejų) bendruomenių teritorijas (Medėkšių ir Pelėdnagių); paraiškoje yra nurodyta, kad įgyvendinant projektą bus parengtas veiklų/renginių planas, užtikrinsiantis Medėkšių krašto etninės kultūros tradicijų tęstinumą ir išliekamąją vertę; Medėkšių kaime vaikams ir jaunimui bus įrengta kokybiško laisvalaikio praleidimo zona, pastatyti lauko treniruokliai, prisitraukimų skersinis, supynės.

Pranešėja, remdamasi projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

**Balsavo „už“:** 9 (devyni).

**Balsavo „prieš“:** ---

**Vietos projektų atrankos komiteto narių-stebėtojų veto:** ---

**NUTARTA:** Pritarti Kėdainių rajono Medekšių kaimo asociacijos vietos projektui „Medėkšių praeitis ir ateitis“ ir rekomenduoti pradėti kitą vertinimo etapą.

Posėdžio pirmininkas Šarūnas Šiušė

Posėdžio sekretorė Aušra Vaidotienė

KĖDAINIŲ RAJONO VIETOS VEIKLOS GRUPĖS

17VIETOS PROJEKTŲ ATRANKOS KOMITETO 2022 M. GEGUŽĖS 17 D.POSĖDŽIO

PROTOKOLO NUTARIAMOJI DALIS

2022 m. gegužės 17 d.Nr. PAK-14

Kėdainiai

SVARSTYTA. Dėl vietos projektų, pateiktų pagal Kėdainių rajono vietos veiklos grupės vietos plėtros strategijos „Kėdainių rajono vietos veiklos grupės teritorijos vietos plėtros strategija 2015-2023 m.“ priemonės**„Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“,** atrankos.

NUTARTA. Vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 4 priedo „Vietos plėtros strategijos vykdytojos sudaromo vietos projektų atrankos komiteto teisių ir pareigų, veiklos principų, sprendimų priėmimo tvarkos aprašas“8 punktu bei atsižvelgiant į Kėdainių rajonovietos veiklos grupės pateiktas vietos projektų vertinimo ataskaitas, priimti šiuos sprendimus:

1. Pritarti šiems vietos projektams ir rekomenduoti pradėti kitą vertinimo etapą:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Vietos projekto paraiškos atpažinties (registracijos) kodas** | **Pareiškėjo pavadinimas / vardas, pavardė** | **Vietos projekto pavadinimas** | **Vietos projekto pridėtinė vertė (kokybė) balais** | **Prašoma paramos suma, Eur** | **Sprendimas** |
| **1** | **2** | **3** | **4** | **5** | **6** | **7** |
| **VPS II prioriteto** **priemonės „Kultūros savitumo išsaugojimas, tradicijų tęstinumas“, kodas „LEADER-19.2-SAVA-4“** |
| 1. | KĖDA-LEADER-6B-J-K-14-3-2022 | Sirutiškio bendruomenės centras | „Iš praeities – ateičiai, iš kartos – į kartą“ | 100 | 9 770,68 | Pritarta ir rekomenduota pradėti kitą vertinimo etapą |
| 2. | KĖDA-LEADER-6B-J-K-14-2-2022 | Ažytėnų bendruomenės centras | „Tradicinių Ažytėnų bendruomenės kultūros ir sveikos gyvensenos vertybių puoselėjimas vidurvasario šventėse“ | 90 | 9 688,51 | Pritarta ir rekomenduota pradėti kitą vertinimo etapą |
| 3. | KĖDA-LEADER-6B-J-K-14-4-2022 | Vainikų bendruomenės centras | „Vainikų krašto tradicijų puoselėjimas“ | 80 | 4 854,82 | Pritarta ir rekomenduota pradėti kitą vertinimo etapą |
| 4. | KĖDA-LEADER-6B-J-K-14-1-2022 | Kėdainių rajono Medekšių kaimo asociacija | „Medėkšių praeitis ir ateitis“ | 70 | 7 044,11 | Pritarta ir rekomenduota pradėti kitą vertinimo etapą |

Posėdžio pirmininkas Šarūnas Šiušė

Posėdžio sekretorė Aušra Vaidotienė